rejauldu/bengali-wikipedia huggingface dataset:
মানিকপুর ভারতের পশ্চিমবঙ্গ রাজ্যের হাওড়া জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে মানিকপুর শহরের জনসংখ্যা হল ১৯,১২৫ জন। এর মধ্যে পুরুষ ৫৫% এবং নারী ৪৫%।  এখানে সাক্ষরতার হার ৬১%। পুরুষদের মধ্যে সাক্ষরতার হার ৬৭% এবং নারীদের মধ্যে এই হার ৫৪%। সারা ভারতের সাক্ষরতার হারের (৫৯.৫%) চাইতে মানিকপুর এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তারচেয়ে কম বয়সী।   তথ্যসূত্র   বিষয়শ্রেণী:পশ্চিমবঙ্গের শহর বিষয়শ্রেণী:হাওড়া জেলার শহর ও নগর বিষয়শ্রেণী:কলকাতার পাড়া বিষয়শ্রেণী:কলকাতা মহানগর অঞ্চল
আচেহ ইন্দোনেশিয়ার সর্বপশ্চিমের একটি প্রদেশ। এটি সুমাত্রার উত্তর প্রান্তে অবস্থিত। বান্দা আচেহ এর রাজধানী ও সর্ববৃহৎ শহর। এটি একটি বিশেষ স্বায়ত্তশাসিত মর্যাদাপ্রাপ্ত প্রদেশ। আচেহ একটি ধর্মীয় রক্ষণশীল অঞ্চল এবং ইন্দোনেশিয়ার একমাত্র প্রদেশ যা সরকারীভাবে শরিয়া আইন অনুশীলন করে। এই অঞ্চলে দশটি আদিবাসী নৃগোষ্ঠী রয়েছে, যার মধ্যে বৃহৎ গোষ্ঠী হল আচেহনিজ, তারা এ অঞ্চলের জনসংখ্যার প্রায় ৮০% থেকে ৯০%।  আচেহ সেই জায়গা যেখান থেকে ইন্দোনেশিয়ায় ইসলামের বিস্তার শুরু হয়েছিল এবং এটি দক্ষিণ-পূর্ব এশিয়ায় ইসলামের প্রসারের একটি মূল কারণ ছিল। ১২৫০ খ্রিস্টাব্দের দিকে আচেতে (ফানসুর ও লামুরি রাজ্যে) ইসলাম পৌঁছেছিল। সপ্তদশ শতাব্দীর গোড়ার দিকে আচেহ সালতানাত মালাক্কা উপকূল অঞ্চলে সর্বাধিক ধনী, শক্তিশালী এবং চাষযোগ্য রাজ্য ছিল। সাবেক ডাচ উপনিবেশবাদী এবং পরে ইন্দোনেশীয় সরকার সহ আচেহর বহিরাগতদের দ্বারা নিয়ন্ত্রণের বিরুদ্ধে রাজনৈতিক স্বাধীনতা এবং প্রতিরোধের ইতিহাস রয়েছে।  আচেহতে তেল এবং প্রাকৃতিক গ্যাসের মত প্রাকৃতিক সম্পদ যথেষ্ট পরিমাণে রয়েছে। ২০০৪ সালের ভারত মহাসাগরের ভূমিকম্প ও সুনামির কেন্দ্রস্থল ছিল আচেহের সবচেয়ে নিকটবর্তী, যা প্রদেশের পশ্চিম উপকূলের বেশিরভাগ অংশকে ধ্বংস করে দিয়েছে। এ দুর্যোগে ইন্দোনেশিয়ার প্রায় ১৭০,০০০ জন মানুষ মারা গিয়েছিল বা নিখোঁজ হয়েছিল। ইন্দোনেশিয়ার সরকার এবং মুক্ত আচেহ আন্দোলনের মধ্যে শান্তি চুক্তি দুর্যোগ কাটিয়ে উঠতে সাহায্য করেছে।   নাম  আচেহ প্রথমে আচেহ দারুসসালাম (১৫১১-১৯৪৫) নামে পরিচিত ছিল। এটি গঠনের পূর্বে ১৯৫৬ সালে আচেহ ছিল, পরে নাম পরিবর্তন করে দেরাহ ইসতিমওয়া আচেহ (আচেহ বিশেষ অঞ্চল (১৯৫৯-২০০১)) করা হয়। ২০০১-২০০৯ পর্যন্ত নাগরু আচেহ দারুসসালাম ছিল। ২০০৯ সালে পুনরায় আচেহ নামে ফিরে আসে এবং তা এখনও বর্তমান। বানানগত দিক থেকে এটি আজহে বা আচিন নামেও উচ্চারিত হয়।   জনসংখ্যা   ইন্দোনেশিয়ার ২০০০ সালের আদমশুমারির সময় আচেহের জনসংখ্যা যথাযথভাবে নথিভুক্ত করা হয়নি কারণ বিদ্রোহ সঠিক তথ্য সংগ্রহের প্রক্রিয়াটিকে জটিল করেছিল। ২০০৪ সালে সুনামিতে আচেহেতে আনুমানিক ১,৭০,০০০ মানুষ মারা গিয়েছিল যা সাবধানতার সাথে জনসংখ্যার বিশ্লেষণের কাজটিকে আরও জটিল করে তোলে। সাম্প্রতিক আদমশুমারি অনুসারে, ২০১০ সালে আচেহের মোট জনসংখ্যা ছিল ৪,৪৮৬,৫৭০ জন এবং ২০১৫ সালে ছিল ৪,৯৯৩,৩৮৫ জন; সর্বশেষ সরকারি হিসাম মতে আনুমানিক (১ জুলাই ২০১৯ হিসাবে) ৫,৩১৬,৩২০ জন।Badan Pusat Statistik, Jakarta, 2019.  কেন্দ্রীয় পরিসংখ্যান সংস্থা পরিচালিত ২০১০ সালের আদমশুমারি অনুসারে আচেহ প্রদেশের জনসংখ্যার ৯৮% মুসলমান বা ৪,৪১, ২০০ জন মুসলমান এবং মাত্র ৫০,৩০০ জন প্রোটেস্ট্যান্ট এবং ৩,৩১০ জন ক্যাথলিক। আচেহে ধর্মীয় বিষয়গুলি প্রায়শ সংবেদনশীল থাকে। এখানে পুরো প্রদেশ জুড়ে ইসলামের পক্ষে দৃড় সমর্থন রয়েছে।   তথ্যসূত্র    বহিঃসংযোগ     বিষয়শ্রেণী:ইন্দোনেশিয়ার প্রদেশ বিষয়শ্রেণী:স্বায়ত্বশাসিত প্রদেশ বিষয়শ্রেণী:১৯৫৬-এ প্রতিষ্ঠিত রাষ্ট্র ও অঞ্চল
কে.জি.এফ: চ্যাপ্টার ওয়ান হলো ২০১৮ সালে মুক্তিপ্রাপ্ত প্রশান্ত নীল কর্তৃক লিখিত ও পরিচালিত এবং বিজয় কিরাগাঁদুর কর্তৃক পরিচালিত একটি ভারতীয় কন্নড় ভাষার বেশি বাজেটের চলচ্চিত্র। এটি হম্বাল ফিল্মস এর ব্যানারে তৈরি ও পরিবেশিত ঘটনানির্ভর অ্যাকশনধর্মী চলচ্চিত্র। এটি দুই ভাগে বিভক্ত চলচ্চিত্র ধারাবাহিকের প্রথম কিস্তি। প্রথম কিস্তি অনুসরণ করে কেজিএফ: চ্যাপ্টার টু নির্মিত হয়। ছবিটিতে প্রধান ভূমিকায় যশ, "রকি" হিসেবে এবং খল ভূমিকায় নবাগত রামচন্দ্র রাজু গরুড় চরিত্রে অভিনয় করেন। অনন্ত নাগ চলচ্চিত্রটির কাহিনী বর্ণনা করে। এর পাশাপাশি শ্রীনিধি শেঠি, বশিষ্ঠ এন সিনহা, অচ্যুত কুমার, অর্চনা জইস, অনন্ত নাগ এবং মালাবিকা অবিনাশ পার্শ্ব চরিত্রে অভিনয় করেন। ৬৬তম জাতীয় চলচ্চিত্র অ্যাওয়ার্ডে, চলচ্চিত্রটি সেরা অ্যাকশন এবং সেরা স্পেশাল ইফেক্টের জন্য ২টি পুরস্কার লাভ করে।  ২০১৫ সালের শুরুতে যখন নীল চিত্রটি লেখার শেষ করে তখন চলচ্চিত্রের উন্নয়ন কাজ শুরু হয় ।  তবে, ২০১৭ সালের মার্চ মাসে, মাত্র দুই বছর পরে চিত্রগ্রহণ শুরু হয়।   অভিনয়ে    যশ - রকি ভাই  শ্রীনিধি শেঠি - রীনা দেসাই  অর্চনা জইস - রকির মা   সাউন্ডট্র‍্যাক    অনুবর্তী সংস্করণ  প্রথম পর্বকে অনুসরণ করে কেজিএফ: চ্যাপ্টার টু নির্মিত হয়েছে।  পুরস্কার    বছর  অনুষ্ঠান বিভাগ প্রাপক  ফলাফল সূত্র২০১৮ ২০১৮ কর্ণাটক রাজ্য চলচ্চিত্র পুরস্কার  সেরা সঙ্গীত পরিচালক  রবি বাসরুর  সেরা আর্ট ডিরেক্টর শিব কুমার কে  ২০১৯ জি কন্নড়  হেমমেয়া কান্দিগা পুরস্কার সেরা চলচ্চিত্রকে.জি.এফ  সেরা পরিচালক প্রশান্ত নীল  সেরা অভিনেতা যশ  সেরা সিনেমাটোগ্রাফার ভূবন গৌড়  সেরা সঙ্গীত পরিচালক রবি বাসরুর  সেরা খলনায়ক রামচন্দ্র রাজু   শ্রেষ্ঠ গীতিকার ভি. নগেন্দ্র প্রসাদ  বছরের সেরা কণ্ঠস্বর বিজয় প্রকাশ  ৬৬তম জাতীয় চলচ্চিত্র পুরস্কার  সেরা স্পেশাল ইফেক্ট উনিফি মিডিয়া  সেরা স্টান্ট কোরিওগ্রাফি বিক্রম, অনবারিভ  ৮তম সীমা পুরস্কার সেরা চলচ্চিত্র কে.জি.এফ   সেরা অভিনেতা যশ   প্যান্টালুন স্টাইল আইকন বছরের সেরা পুরুষ যশ   সেরা পরিচালক  প্রশান্ত নীল  নেতিবাচক চরিত্রে সেরা অভিনেতা রামচন্দ্র রাজু  সেরা নতুন অভিনেত্রী শ্রীনিধি শেঠি  শ্রেষ্ঠ সহকারী অভিনেত্রী অর্চনা জোইস  সেরা সিনেমাটোগ্রাফার ভূবন গৌড়  সেরা সঙ্গীত রবি বাসরুর  শ্রেষ্ঠ পার্শ্ব অভিনেতা - পুরুষ অচ্যুত কুমার  সেরা প্লেব্যাক গায়ক - পুরুষ বিজয় প্রকাশ  ৬৬তম ফিল্মফেয়ার পুরস্কার দক্ষিণ শ্রেষ্ঠ চলচ্চিত্র - কন্নড় কে.জি.এফ  সেরা পরিচালক - কন্নড় প্রশান্ত নীল  শ্রেষ্ঠ অভিনেতা - কন্নড় যশ   শ্রেষ্ঠ সঙ্গীত পরিচালক - কন্নড় রবি বাসরুর  সেরা নতুন অভিনেত্রী শ্রীনিধি শেঠি   তথ্যসূত্র  বহিঃসংযোগ  বিষয়শ্রেণী:২০১৮-এর চলচ্চিত্র বিষয়শ্রেণী:কন্নড় ভাষার চলচ্চিত্র বিষয়শ্রেণী:স্নায়ুযুদ্ধের চলচ্চিত্র বিষয়শ্রেণী:মুম্বইয়ের পটভূমিতে চলচ্চিত্র বিষয়শ্রেণী:আইটেম নাম্বার বিশিষ্ট চলচ্চিত্র বিষয়শ্রেণী:প্রশান্ত নীল পরিচালিত চলচ্চিত্র বিষয়শ্রেণী:২০১০-এর দশকের কন্নড় ভাষার চলচ্চিত্র বিষয়শ্রেণী:প্রতিশোধ বিষয়ক ভারতীয় চলচ্চিত্র বিষয়শ্রেণী:১৯৭০-এর দশকের পটভূমিতে চলচ্চিত্র বিষয়শ্রেণী:১৯৮০-এর দশকের পটভূমিতে চলচ্চিত্র বিষয়শ্রেণী:ভারতীয় গ্যাংস্টার চলচ্চিত্র বিষয়শ্রেণী:ভারতীয় মারপিটধর্মী নাট্য চলচ্চিত্র বিষয়শ্রেণী:ভারতীয় ঐতিহাসিক অ্যাকশন চলচ্চিত্র বিষয়শ্রেণী:মুম্বইয়ে ধারণকৃত চলচ্চিত্র বিষয়শ্রেণী:কর্ণাটকে ধারণকৃত চলচ্চিত্র বিষয়শ্রেণী:১৯৭৮-এর পটভূমিতে চলচ্চিত্র বিষয়শ্রেণী:মহীশূরে ধারণকৃত চলচ্চিত্র বিষয়শ্রেণী:বেঙ্গালুরুর পটভূমিতে চলচ্চিত্র বিষয়শ্রেণী:বেঙ্গালুরুতে ধারণকৃত চলচ্চিত্র
থাম্ব|অ্যাপলিকেশন ফ্রেমওয়ার্ক কম্পিউটার বিজ্ঞানে, অ্যাপলিকেশন ফ্রেমওয়ার্ক  হলো কোন অ্যাপলিকেশন সফটওয়্যারের প্রামাণিক গঠন বাস্তবায়নের জন্য সফটওয়্যার নির্মাতাদের দ্বারা ব্যবহৃত সফটওয়্যার ফ্রেমওয়ার্ক।  গ্রাফিক্যাল ব্যবহারকারী ইন্টারফেসের জনপ্রিয়তার পর অ্যাপলিকেশন ফ্রেমওয়ার্ক ধীরে ধীরে জনপ্রিয় হওয়া শুরু হয়। এগুলো অ্যাপলিকেশনের জন্য একটি প্রামাণিক গঠন প্রদান করে।প্রোগ্রামাররা একটি প্রামাণিক ফ্রেমওয়ার্ক ব্যবহার করে স্বয়ংক্রিয় গুই তৈরীকরণ হাতিয়ার তৈরীকে আরও সহজবোধ্য মনে করে। উন্নয়নকারীরা সাধারণত অবজেক্ট-ওরিয়েন্টেড প্রোগ্রামিং কৌশল ব্যবহার করে ফ্রেমওয়ার্কে থাকা ক্লাসগুলো সফটওয়্যারের স্বকীয় অংশ গঠনে সহায়তা করে।   উদাহরণ  অ্যাপল কম্পিউটার ম্যাকিন্টশের জন্য একেবারের প্রথমদিককার বাণিজ্যিক অ্যাপলিকেশন ফ্রেমওয়ার্ক উন্নয়ন করে, যার নাম ছিলো ম্যাঅ্যাপ (প্রথম মুক্তি ১৯৮৫)। ম্যাকের জন্য আরেকটি উল্লেখযোগ্য ফ্রেমওয়ার্ক হলো মেট্রোওয়ের্কসের পাওয়ারপ্ল্যান্ট, যেটি কার্বন এপিআই ভিত্তিক। ম্যাক ওএসের জন্য কোকোয়া অ্যাপলিকেশন ফ্রেমওয়ার্ককে ভিন্নভাবে উপস্থাপন করে, যেটি নেক্সটের ওয়ানস্টেপ ভিত্তিক।  মুক্ত ও উন্মুক্ত উৎসের সফটওয়্যার ফ্রেমওয়ার্কের মধ্যে আছে মোজিলার, লিব্রাঅফিসের, গ্নোমের, কেডিইর, নেটবিন্সের, ও এক্লিপ্স প্রকল্পের।  বিভিন্ন ফ্রেমওয়ার্ক গ্নু/লিনাক্স, ম্যাকওএস ও উইন্ডোজের জন্য একইসাথে একই উৎস কোড ব্যবহার করে ক্রস-প্ল্যাটফর্ম সফটওয়্যার উন্নয়নে সাহায্য করতে পারে, যার মধ্যে আছে, কিউটি, উইজেট টুলকিট ডব্লিউএক্সউইজেটস, অথবা ফক্স টুলকিট।  ওরাকল অ্যাপলিকেশন উন্নয়ন ফ্রেমওয়ার্ক জাভা-ভিত্তিক সিস্টেমসমূহ তৈরীতে সাহায্য করে।   তথ্যসূত্র   বিষয়শ্রেণী:কম্পিউটার প্রোগ্রামিং সরঞ্জাম বিষয়শ্রেণী:মালিকানাধীন সফটওয়্যার বিষয়শ্রেণী:সফটওয়্যার ফ্রেমওয়ার্ক
বাংলাদেশ জাতীয় অনূর্ধ্ব-১৭ ফুটবল দল বাংলাদেশের যুব ফুটবল দল যা বাংলাদেশ ফুটবল ফেডারেশন কর্তৃক পরিচালিত হয়। দলটি এএফসি অনূর্ধ্ব-১৭ চ্যাম্পিয়নশিপ, সাফ অনূর্ধ্ব-১৬ চ্যাম্পিয়নশিপ-এ বাংলাদেশের প্রতিনিধিত্ব করে এবং দলটি এখনো ফিফা অনূর্ধ্ব-২০ বিশ্বকাপ-এ খেলার যোগ্যতা অর্জন করতে পারেনি।   প্রতিযোগিতায় রেকর্ড   এএফসি অনূর্ধ্ব-১৭ চ্যাম্পিয়নশিপ এএফসি অনূর্ধ্ব-১৭ চ্যাম্পিয়নশিপ রেকর্ডস্বাগতিক / বছরফলাফলঅবস্থান ১৯৮৬<center> গ্রুপ পর্ব৭/৮৩১০২৩৮ ১৯৯২<center> গ্রুপ পর্ব৮/৮৩০০৩২১৩ ১৯৯৮<center> গ্রুপ পর্ব৮/১০৪০২২৪৯ ২০০০<center> গ্রুপ পর্ব৬/১০৪২০২৪৭ ২০০৪<center> গ্রুপ পর্ব১৬/১৬৩০১২৩১০ ২০০৬<center> গ্রুপ পর্ব১৫/১৫৩০০৩০১৪মোট৬/৬-২০৩৩১৪১৬৫৯  সাফ অনূর্ধ্ব-১৬ চ্যাম্পিয়নশিপ সাফ অনূর্ধ্ব-১৬ চ্যাম্পিয়নশিপ রেকর্ডস্বাগতিক / বছরফলাফলঅবস্থান ২০১১<center> চতুর্থ৪/৬৪১১২৭৬ ২০১৩<center> তৃতীয়৩/৭৪২০২৫৮ ২০১৫চ্যাম্পিয়ন১/৬৪৪০০৮২ ২০১৭৩য়৩/৬৪৩০১১৭৪ ২০১৮চ্যাম্পিয়ন১/৬৪৪০০১৩৩ ২০১৯৩য়৩/৫৪২০২১৩১১মোট৬/৬-২৪১৬১৭৬৩৩৪  তথ্যসূত্র  অনূর্ধ্ব-১৭ বিষয়শ্রেণী:এশীয় জাতীয় অনূর্ধ্ব-১৭ ফুটবল দল বিষয়শ্রেণী:বাংলাদেশে যুব ফুটবল
মোহাম্মদ আসাদ (জন্ম ১৯ মার্চ ২০০০) একজন পাকিস্তানি ক্রিকেটার।    নভেম্বর ২০১৯-এ, তাকে বাংলাদেশে ২০১৯ এসিসি ইমার্জিং টিম এশিয়া কাপের জন্য পাকিস্তানের দলে রাখা হয়েছিল। তিনি ১৬ নভেম্বর ২০১৯-এ ইমার্জিং টিমস কাপে শ্রীলঙ্কার বিপক্ষে পাকিস্তানের হয়ে লিস্ট এ অভিষেক ঘটে।   তথ্যসূত্র    বহিঃসংযোগ     বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:পাকিস্তানি ক্রিকেটার বিষয়শ্রেণী:জীবিত ব্যক্তি বিষয়শ্রেণী:২০০০-এ জন্ম
এমানুয়েল ১৯৭৪ সালে মুক্তিপ্রাপ্ত একটি ফরাসী চলচ্চিত্র। এমানুয়েল নামের একটি যৌনউত্তেজক উপন্যাস অবলম্বনে নির্মিত এই চলচ্চিত্রটিতে সম্পূর্ণ নগ্ন এবং যৌনসঙ্গমের দৃশ্য ছিলো। সিলভিয়া ক্রিস্টেল ছিলেন চলচ্চিত্রটির নাম ভূমিকায় অভিনয়কারী যিনি তার স্বামীর সঙ্গে দেখা করতে থাইল্যান্ডে গিয়ে বিভিন্ন যৌন-অভিজ্ঞতা অর্জন করেন। পরিচালক জাস্ট জেকিন এই চলচ্চিত্রটি মধ্য দিয়ে ফরাসি চলচ্চিত্র জগতে পা দিয়েছিলেন।  চলচ্চিত্রটিকে ইংরেজি ভাষাতেও একই নামে যুক্তরাষ্ট্রে মুক্তি দেওয়া হয়েছিলো।   তথ্যসূত্র    বহিঃসংযোগ   Emmanuelle at Allmovie      বিষয়শ্রেণী:ফরাসি ভাষার চলচ্চিত্র বিষয়শ্রেণী:ফরাসি চলচ্চিত্র বিষয়শ্রেণী:আদিরসাত্মক চলচ্চিত্র বিষয়শ্রেণী:ফরাসি আদিরসাত্মক চলচ্চিত্র বিষয়শ্রেণী:১৯৭৪-এর চলচ্চিত্র বিষয়শ্রেণী:চলচ্চিত্রে নগ্নতা বিষয়শ্রেণী:ফরাসি এলজিবিটিকিউ সম্পর্কিত চলচ্চিত্র বিষয়শ্রেণী:প্যারিসের পটভূমিতে চলচ্চিত্র বিষয়শ্রেণী:প্যারিসে ধারণকৃত চলচ্চিত্র বিষয়শ্রেণী:১৯৭০-এর দশকের আদিরসাত্মক চলচ্চিত্র বিষয়শ্রেণী:১৯৭০-এর দশকের পর্নোগ্রাফিক চলচ্চিত্র বিষয়শ্রেণী:যৌন শোষণ চলচ্চিত্র বিষয়শ্রেণী:ফরাসি উপন্যাস অবলম্বনে চলচ্চিত্র বিষয়শ্রেণী:থাইল্যান্ডে ধারণকৃত চলচ্চিত্র বিষয়শ্রেণী:সফটকোর পর্নোগ্রাফি
এমজে অ্যান্থনি (ইংরেজি: Emjay Anthony; জন্ম: ১ জুন, ২০০৩) একজন মার্কিন শিশু অভিনেতা এবং মডেল। তার অভিনীত প্রধান চলচ্চিত্রের মধ্যে ইটস কমপ্লিকেটেড এবং শেফ অন্যতম।  অ্যান্থনির জন্ম মার্কিন যুক্তরাষ্ট্রের ফ্লোরিডা রাজ্যের ক্লেয়ারওয়াটার বিচ নামক আবাসিক এলাকায়। চার বছর বয়সে একটি বিজ্ঞাপনে অভিনয় করার মাধ্যমে তার অভিনয় জীবনে অভিষেক হয়। তাকে মার্কিন অভিনেতা আলেক বাডউইন এবং অভিনেত্রী মেরিল স্ট্রিপের সাথে ২০০৯ সালে মুক্তিপ্রাপ্ত মার্কিন রোমান্টিক এবং হাস্যরসাত্মক ইটস কমপ্লিকেটেড চলচ্চিত্রে আবির্ভূত হতে দেখা যায়, এবং তাকে মার্কিন ২০১৫ সালে মুক্তি পাওয়া মার্কিন বিজ্ঞান কল্পকাহিনী এবং অ্যাকশন সমৃদ্ধ চলচ্চিত্র দ্য ডাইভারজেন্ট সিরিজ: ইনসার্জেন্ট এ হেক্টর ভূমিকায় অভিনয় করতে দেখা যায়।   চলচ্চিত্রের তালিকা   চলচ্চিত্র সাল শিরোনাম ভূমিকা মন্তব্য২০০৯ইটস কমপ্লিকেটেডপেড্রো এডলার২০১৩দ্য অর্ডিনারি হিরো: দ্য সুপারডেফি মুভিডিন২০১৪শেফ পার্সি কেস্পার ২০১৫দ্য ডাইভারজেন্ট সিরিজ: ইনসার্জেন্টহেক্টর ইনকার্নেটজেইক এম্বারক্রাম্পাসমেক্স এঙ্গেল২০১৬ডোনাল্ট ট্রাম্পস দ্য আর্ট অব দ্য ডিল: দ্য মুভিশিশু ১দ্য জাঙ্গল বুকগ্রে (কন্ঠ)ব্যাড মমসডাইলান মিশেল ২০১৭ রেপ্লিকাস মেট ফোস্টার ২০১৭দ্য ব্যাড মমস ক্রিসমাসডাইলান মিশেল টেলিভিশন সাল শিরোনাম ভূমিকা মন্তব্য২০১২এ্যাপলবাওম স্যামছোট পর্দার চলচ্চিত্র২০১২গ্রে'স এনাটোমিওলিভার লেফকোয়েট্জপর্ব: "রান, বেবি, রান"২০১৩দ্য ম্যানটালিস্টমার্ভিন পেটিগ্রিউ পর্ব: "লিটল রেড করভ্যাটে"২০১৪রেইকএড্যাম লিয়ন৬ টি পর্বনেইমেম্বারস অনলিইভানবাতিল করা হয়েছে   তথ্যসূত্র    বহিঃসংযোগ           বিষয়শ্রেণী:মার্কিন চলচ্চিত্র অভিনেতা বিষয়শ্রেণী:২০০৩-এ জন্ম বিষয়শ্রেণী:ফ্লোরিডার অভিনেতা বিষয়শ্রেণী:জীবিত ব্যক্তি বিষয়শ্রেণী:ক্লেয়ারওয়াটার, ফ্লোরিডার ব্যক্তি বিষয়শ্রেণী:মার্কিন শিশু অভিনেতা বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:পাইনালস কাউন্টি, ফ্রোরিডার অভিনেতা
alt=|থাম্ব|হ্যারি গ্রেগ হ্যারি গ্রেগ (২৭ অক্টোবর ১৯৩২ – ১৬ ফেব্রুয়ারি ২০২০) উত্তর আয়ারল্যান্ডীয় ফুটবল খেলোয়াড় ছিলেন।  লিনফিল্ড দলের হয়ে তিনি ক্যারিয়ার শুরু করেন। পরে স্থানীয় দল কোলেরেইন দলের সাথে চুক্তি করেন। ১৮ বছর বয়সে তিনি ডনকাস্টার রোভার্স দলে যোগ দেন। ১৯৫৭ সালে তিনি ম্যানচেস্টার ইউনাইটেড দলে যোগ দেন। তিনি উত্তর আয়ারল্যান্ডের পক্ষে ২৫ টি ম্যাচ খেলেছেন।  গ্রেগ ছিলেন একজন গোলরক্ষক। ইউনাইটেডের পক্ষে ৪৮ টি ম্যাচে তিনি কোন গোল হজম করেননি। তাকে প্রায়ই 'মিউনিখের নায়ক' বলে ডাকা হয়, কেননা মিউনিখ বিমান দুর্ঘটনার সময় তিনি অসীম সাহসের সাথে তার সতীর্থ ববি চার্লটন, জ্যাকি ব্লাঞ্চফ্লাওয়ার ও ডেনিস ভায়োলেট সহ অন্যান্যদের জীবন বাঁচিয়েছিলেন। এছাড়া তিনি একজন মহিলা ও তার শিশু সন্তান এবং ম্যানেজার স্যার ম্যাট মাজবিকে দুর্ঘটনাস্থল থেকে উদ্ধার করেছিলেন।  হ্যারি গ্রেগকে ম্যানচেস্টার ইউনাইটেডের সফলতম গোলরক্ষকের মধ্যে অন্যতম হিসেবে বিবেচনা করা হয়, যদিও এর যোগ্য কোন পদক তিনি পাননি। ১৯৬৩ সালের এফএ কাপ বিজয়ের সময় কাধের আঘাতের কারণে তিনি দলভুক্ত হতে পারেননি। পরবর্তীতে তিনি বেশিরভাগ সময় আহত থাকায় ১৯৬৪-৬৫ ও ১৯৬৬-৬৭ সালের লীগ বিজয়ী দলে অন্তর্ভুক্ত হতে ব্যর্থ হন। ১৯৬৭ সালে তিনি স্টোক সিটি দলে যোগ দেন। পরবর্তীতে স্টোক সিটি ত্যাগ করে তিনি শ্রিউসবারি টাউনের ম্যানেজার হন।  ১৯৭২ সালের নভেম্বরে তিনি সোয়ানসি সিটি দলের ম্যানেজার হন। ১৯৭৫ সালের ফেব্রুয়ারিতে তিনি পদত্যাগ করে ক্রুউই আলেক্সান্দ্রা দলের ম্যানেজার হন যেখানে তিনি ১৯৭৮ সাল পর্যন্ত দায়িত্ব পালন করেন। সাবেক সতীর্থ ডেভ সেক্সটনের নিমন্ত্রনে তিনি সাড়া দেন এবং সেখান গোলরক্ষকের কোচ নিযুক্ত হন। ডেভ সেক্সটন উইনাইটেড ছেড়ে দেয়ার আগে তিনি লু ক্যানারির সহযোগী হিসেবে যোগদান করেন। ১৯৮৪ সালে তিনি দল তিনি সুইনডন টাউনদলের ম্যানেজার হন।  হ্যারি গ্রেগ ২০২০ সালের ১৬ ফেব্রুয়ারি  মৃত্যুবরণ করেন।   তথ্যসূত্র   বিষয়শ্রেণী:১৯৩২-এ জন্ম বিষয়শ্রেণী:২০২০-এ মৃত্যু বিষয়শ্রেণী:ফুটবল গোলরক্ষক বিষয়শ্রেণী:উত্তর আয়ারল্যান্ড ফুটবলার বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড় বিষয়শ্রেণী:ডংকাস্টার রোভার্স ফুটবল ক্লাবের খেলোয়াড় বিষয়শ্রেণী:স্টোক সিটি ফুটবল ক্লাবের খেলোয়াড় বিষয়শ্রেণী:উত্তর আয়ারল্যান্ডের আন্তর্জাতিক ফুটবলার বিষয়শ্রেণী:উত্তর আয়ারল্যান্ডীয় ফুটবলার বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:১৯৫৮ ফিফা বিশ্বকাপের খেলোয়াড় বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার
আনিসুর রহমান আনিস (১৯৪০ — ২৮ এপ্রিল, ২০১৯) একজন বাংলাদেশি চলচ্চিত্র, টেলিভিশন ও মঞ্চ অভিনেতা ছিলেন যিনি আড়াই শতাধিক চলচ্চিত্রে অভিনয় করেছিলেন। তিনি কৌতুক চরিত্রে অভিনয়ের জন্য পরিচিত ছিলেন।   জীবনী  আনিসুর রহমান আনিস ১৯৪০ সালে জলপাইগুড়ি জেলায় জন্মগ্রহণ করেন। তার গ্রামের বাড়ি ফেনী জেলার ছাগলনাইয়া উপজেলার দক্ষিণ বল্লভপুরে। ১৯৬০ সালে বিষকন্যা চলচ্চিত্রে অভিনয়ের মাধ্যমে চলচ্চিত্রাঙ্গনে পা রাখেন তিনি। কিন্তু, চলচ্চিত্রটি মুক্তি পায় নি। ১৯৬৪ সালে মুক্তিপ্রাপ্ত এইতো জীবন চলচ্চিত্রটি হল তার প্রথম মুক্তিপ্রাপ্ত চলচ্চিত্র। তার অভিনীত সর্বশেষ চলচ্চিত্র যেমন জামাই তেমন বউ। চলচ্চিত্রে অভিনয়ের পাশাপাশি তিনি টেলিভিশন ও মঞ্চে অভিনয় করেছিলেন। তিনি বাংলাদেশের থিয়েটারাঙ্গনে নবাব সিরাজদ্দৌলা মঞ্চনাটকে গোলাম হোসেন চরিত্র রূপায়নের জন্য পরিচিত।  আনিসুর রহমান আনিস ১৯৬৫ সালে তার খালাতো বোন কুলসুম আরা বেগমের সাথে বিবাহ বন্ধনে আবদ্ধ হয়েছিলেন। ২০১৩ সালে তিনি মৃত্যুবরণ করেন। তাদের দুইটি কন্যাসন্তান ছিল।  আনিসুর রহমান আনিস ২০১৯ সালের ২৮ এপ্রিল ৭৮ বছর বয়সে মৃত্যুবরণ করেন।   অভিনীত উল্লেখযোগ্য চলচ্চিত্রসমূহ   বিষকন্যা  পয়সে,  মালা,  জরিনা সুন্দরী,  রাজা সন্ন্যাসী,  এইতো জীবন  সাইফুল মুলক বদিউজ্জামাল,  মধুমালা,  ডাকবাবু,  অবাঞ্ছিত,  শহীদ তিতুমীর,  রূপকুমারী,  আবার বনবাসে রূপবান,  সাত ভাই চম্পা,  রাখাল বন্ধু,  বাল্যবন্ধু,  বাবলু,  পদ্মা নদীর মাঝি,  রং বদলায়,  সাধারণ মেয়ে,  টাকা আনা পাই,  নাগিনীর প্রেম,  মানুষের মন,  অধিকার,  সেতু,  সানাই,  চলো ঘর বাঁধি,  চাঁদ সুরুজ,  ভানুমতি,  সূর্য ওঠার আগে,  জংলী মেয়ে,  আলো ছায়া,  দর্পচূর্ণ,  অনেক দিন আগে,  অন্তরালে,  টাকার খেলা,  বন্দিনী,  অনেক প্রেম অনেক জ্বালা,  দোস্ত দুশমন,  আসামী,  আনাড়ি,  তাল বেতাল,  মতিমহল,  অনুরাগ,  একই অঙ্গে এত রূপ,  বাদশা,  বিচার,  দয়াল মুর্শিদ,  বধূ মাতা কন্যা,  অশ্রু দিয়ে লেখা,  অঙ্গার,  শাপমুক্তি,  ঘর সংসার,  অভিমান,  মামা ভাগ্নে,  কাজল রেখা,  ষড়যন্ত্র,  লড়াই,  নাগকন্যা,  নুপুর,  চম্পাকলি,  মহারাজা,  বিস্ফোরন,  প্রতিহিংসা,  দিদার,  নয়নের আলো,  মহান,  বিক্রম,  উজান ভাটি,  বিজলী,  তালাক,  বারুদ,  লাল কাজল,  পুরস্কার,  এমিলের গোয়েন্দা বাহিনী,  নবাবজাী,  নির্দোষ,  সন্ধি,  পরিণীতা,  কাজল লতা,  গুনাই বিবি,  আয়না বিবির পালা,  চোরের বউ,  যেমন জামাই তেমন বউ,  রাজা সূর্য খাঁ, ইত্যাদি।   তথ্যসূত্র   বিষয়শ্রেণী:১৯৪০-এ জন্ম বিষয়শ্রেণী:২০১৯-এ মৃত্যু বিষয়শ্রেণী:ফেনী জেলার ব্যক্তি বিষয়শ্রেণী:বাংলাদেশী চলচ্চিত্র অভিনেতা বিষয়শ্রেণী:বাংলাদেশী টেলিভিশন অভিনেতা বিষয়শ্রেণী:বাংলাদেশী মঞ্চ অভিনেতা বিষয়শ্রেণী:১৯৪০-এর দশকে জন্ম বিষয়শ্রেণী:পশ্চিমবঙ্গের অভিনেতা বিষয়শ্রেণী:জলপাইগুড়ি জেলার ব্যক্তি বিষয়শ্রেণী:বাঙালি অভিনেতা বিষয়শ্রেণী:২০শ শতাব্দীর বাঙালি বিষয়শ্রেণী:বাংলাদেশী মুসলিম
শারমিন রত্না (জন্ম: ২৪ মার্চ, ১৯৮৮) মাগুরা জেলায় জন্মগ্রহণকারী বাংলাদেশের শুটার। বাংলাদেশ অলিম্পিক সংস্থা কর্তৃক ২০১২ সালের গ্রীষ্মকালীন অলিম্পিকে অংশগ্রহণের লক্ষ্যে প্রেরিত পাঁচজন ক্রীড়াবিদের একজন হিসেবে মহিলাদের ১০ মিটার এয়ার রাইফেল বিষয়ে অংশগ্রহণ করেন। ৫৬ দেশের প্রতিযোগীদের মধ্যে তার অবস্থান ছিল ২৭তম ও পয়েন্ট লাভ করেন ৩৯৩। এরফলে তিনি ফাইনালে অগ্রসর হতে পারেননি।   তথ্যসূত্র   বিষয়শ্রেণী:বাংলাদেশী নারী ক্রীড়া শুটার বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশের অলিম্পিক শুটার বিষয়শ্রেণী:২০১২ গ্রীষ্মকালীন অলিম্পিকের শুটার বিষয়শ্রেণী:মাগুরা জেলার ব্যক্তি বিষয়শ্রেণী:খুলনা বিভাগের ব্যক্তি বিষয়শ্রেণী:২০১৪ কমনওয়েলথ গেমসের শুটার বিষয়শ্রেণী:কমনওয়েলথ গেমসে বাংলাদেশের প্রতিযোগী বিষয়শ্রেণী:এশিয়ান গেমসে বাংলাদেশের প্রতিযোগী বিষয়শ্রেণী:খুলনা বিভাগের ক্রীড়াবিদ
পাকিস্তান হিন্দু পঞ্চায়েত ( উর্দু: پاکستان ہندوستان پنچایت ) (PHP) হলো পাকিস্তানের হিন্দু সম্প্রদায়ের নেতৃস্থানীয় সামাজিক-রাজনৈতিক প্রতিনিধিত্বকারী সংগঠন ।   মিশন  পিএইচপি সামাজিক ও রাজনৈতিক ইস্যুতে হিন্দু সম্প্রদায়ের প্রতিনিধিত্ব করে, তাদের স্বার্থ রক্ষা, শিক্ষা ও সুযোগের অগ্রগতি এবং সমগ্র পাকিস্তানের হিন্দুদের মৌলিক অধিকার ও স্বাধীনতা, বিশেষ করে উপাসনা ও সমাবেশের সুরক্ষার জন্য তাদের একত্রিত করে।All Pakistan Hindu Panchayat   সরকারের সাথে প্রতিনিধিত্ব  পিএইচপি হিন্দু ভোটারদের হিন্দু প্রার্থীদের সমর্থনের আয়োজন করে এবং হিন্দুদের জন্য গুরুত্বপূর্ণ বিষয় যেমন মন্দিরের নিরাপত্তা এবং মুক্তিপণ ও জোরপূর্বক ধর্মান্তরের জন্য হিন্দুদের অপহরণের বিরুদ্ধে প্রতিবাদের মতো বিতর্কিত বিষয়গুলিতে পাকিস্তান সরকারকে লবিং করে।  পিএইচপি একটি বার্ষিক জাতীয় সম্মেলন করে এবং পাকিস্তানের সমস্ত প্রদেশে সংগঠনের শাখা রয়েছে। আরেকটি গুরুত্বপূর্ণ এবং সংযুক্ত সংগঠন হল পাকিস্তানি হিন্দু ওয়েলফেয়ার অ্যাসোসিয়েশন।40 Hindu panchayats meet in Umerkot    আরো দেখুন    পাকিস্তানে হিন্দুধর্ম  পাকিস্তানের হিন্দু ও বৌদ্ধ স্থাপত্য ঐতিহ্য  পাকিস্তান হিন্দু পরিষদ  দলিত সুজাগ তেহরিক   তথ্যসূত্র    বহিঃসংযোগ    অফিসিয়াল ওয়েবসাইট  বিষয়শ্রেণী:পাকিস্তান ভিত্তিক হিন্দু সংগঠন বিষয়শ্রেণী:পাকিস্তানে ধর্মনিরপেক্ষতা বিষয়শ্রেণী:২০০৫-এ প্রতিষ্ঠিত ধর্মীয় সংগঠন বিষয়শ্রেণী:২১শ শতাব্দীতে প্রতিষ্ঠিত হিন্দু সংগঠন
জাতীয় বিচ সকার চ্যাম্পিয়নশিপ, হিরো মোটোকর্পের সাথে স্পনসরশিপ সম্পর্কের কারণে আনুষ্ঠানিকভাবে হিরো জাতীয় বিচ সকার চ্যাম্পিয়নশিপ নামে পরিচিত, এটি ভারতের একটি বার্ষিক বিচ সকার টুর্নামেন্ট, যা খেলার পরিচালনাকারী অল ইন্ডিয়া ফুটবল ফেডারেশন (এআইএফএফ) এর অধীনে রাজ্য অ্যাসোসিয়েশন দ্বারা প্রতিদ্বন্দ্বিতা করে। ভারতে শরীর।   মৌসুম  নীচে জাতীয় বিচ সকার চ্যাম্পিয়নশিপের প্রতিটি সংস্করণ থেকে বিজয়ী এবং রানার্স-আপের তালিকা রয়েছে।  বছরআয়োজক শহরপ্রথম স্থান নির্ধারণী খেলাতৃতীয় স্থান নির্ধারণী খেলা বিজয়ী ফলাফল  রানার্স-আপ তৃতীয় স্থানফলাফল চতুর্থ স্থান২০২৩সুরাট, গুজরাতকেরালা১৩–৪পাঞ্জাবদিল্লি৩–১উত্তরাখণ্ড১৯   আরও দেখুন  ভারতে ফুটবল ভারতের ক্রীড়া ফুটসাল ক্লাব চ্যাম্পিয়নশিপ এএফসি বিচ সকার এশিয়ান কাপ  তথ্যসূত্র  বহিঃসংযোগ    বিষয়শ্রেণী:ভারতের সৈকত ফুটবল বিষয়শ্রেণী:জাতীয় সৈকত ফুটবল লিগ বিষয়শ্রেণী:২০২৩-এ ভারতে প্রতিষ্ঠিত বিষয়শ্রেণী:২০২৩-এ প্রতিষ্ঠিত পুনরাবৃত্ত ক্রীড়া ঘটনা জাতীয় বিচ সকার চ্যাম্পিয়নশিপ বিষয়শ্রেণী:ভারতের ফুটবল লিগ
সাবা খভাদাগিয়ানি (, ; জন্ম: ৩০ জানুয়ারি ২০০৩) হলেন একজন জর্জীয় পেশাদার ফুটবল খেলোয়াড়। তিনি বর্তমানে জর্জীয় ক্লাব দিনামো তিবিলিসি এবং জর্জিয়া জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  ২০১৮ সালে, খভাদাগিয়ানি জর্জিয়া অনূর্ধ্ব-১৭ দলের হয়ে জর্জিয়ার বয়সভিত্তিক পর্যায়ে অভিষেক করেছিলেন। প্রায় তিন বছর যাবত জর্জিয়ার বয়সভিত্তিক দলের হয়ে খেলার পর, তিনি ২০২১ সালে জর্জিয়ার হয়ে আন্তর্জাতিক পর্যায়ে অভিষেক করেছেন; জর্জিয়ার জার্সি গায়ে তিনি এপর্যন্ত ১ ম্যাচে অংশগ্রহণ করেছেন।  প্রারম্ভিক জীবন সাবা খভাদাগিয়ানি ২০০৩ সালের ৩০শে জানুয়ারি তারিখে জর্জিয়ার তিফলিসে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল খভাদাগিয়ানি জর্জিয়া অনূর্ধ্ব-১৭ এবং জর্জিয়া অনূর্ধ্ব-২১ দলের হয়ে খেলার মাধ্যমে জর্জিয়ার প্রতিনিধিত্ব করেছেন। ২০১৮ সালের ২৭শে অক্টোবর তারিখে তিনি ২০১৯ উয়েফা ইউরোপীয় অনূর্ধ্ব-১৭ চ্যাম্পিয়নশিপ বাছাইপর্বে রাশিয়া অনূর্ধ্ব-১৭ দলের বিরুদ্ধে ম্যাচে জর্জিয়া অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/3115467  তিনি ২০২৩ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২৩ সালের জুন মাসে প্রকাশিত ২৩ সদস্যের জর্জিয়া অনূর্ধ্ব-২১ দলে স্থান পেয়েছেন।  পরিসংখ্যান আন্তর্জাতিক   দল  সাল  ম্যাচ  গোল জর্জিয়া  ২০২১  ১  ০ সর্বমোট  ১  ০  তথ্যসূত্র  বহিঃসংযোগ              বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:জর্জীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ফুটবল ক্লাব দিনামো তিবিলিসির খেলোয়াড় বিষয়শ্রেণী:জর্জিয়ার আন্তর্জাতিক যুব ফুটবলার বিষয়শ্রেণী:জর্জিয়ার অনূর্ধ্ব-২১ আন্তর্জাতিক ফুটবলার বিষয়শ্রেণী:জর্জিয়ার আন্তর্জাতিক ফুটবলার বিষয়শ্রেণী:তিবিলিসির ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড়
ওয়ারুদ জুহাইর ()  (জন্ম ১৯৮৭) হচ্ছেন একজন ইরাকি বংশোদ্ভুত নারী অধিকার কর্মী, জীববিজ্ঞানী ও লেখিকা। বর্তমানে তিনি জার্মানিতে বসবাস করেন।   প্রাথমিক জীবন এবং শিক্ষা  ওয়ারুদ জুহাইর ১৯৮৭ সালে মধ্য ইরাকের নাজাফ শহরে জন্মগ্রহণ করেন। ২০১০ সালে তিনি ইরাকের ঐতিহাসিক শহর কারবালায় অবস্থিত কারবালা বিশ্ববিদ্যালয় থেকে জীববিজ্ঞান বিষয়ে স্নাতক ডিগ্রি অর্জন করেন। তিনি বলেন যে স্নাতক হওয়ার আগে, তিনি পারিবারিক সহিংসতা ব গার্হস্থ্য সহিংসতার শিকার হয়েছিলেন। তখন তার বাবা এবং তার ভাই তার উপর চড়াও হয়ে আক্রমণ করে। যার ফলে তিনি জ্ঞান হারিয়ে ফেলেছিলেন এবং তাকে মারধর করার ফলে তার মেরুদণ্ড ভেঙে গিয়েছিল। কারণ তার বাবা ও ভাও অভিযোগ করেছিল যে, তিনি অনুমতি ছাড়াই বাড়ি ছেড়ে চলে গিয়েছিলেন এবং তার নাস্তিকতা নিয়ে আলোচনা করেছিলেন।DW channel interview in Arabic| 04.09.2018   জার্মানিতে সক্রিয়তা  ওয়ারুদ জুহাইর ২০১৬ সালে সফলভাবে যুক্তি দেখিয়ে জার্মানিতে চলে যান যে তার পরিবার থেকে তিনি যে বিপদের সম্মুখীন হয়েছিলেন তা তাকে শরণার্থী মর্যাদার প্রার্থী করে তোলে। জার্মানিতে আসার পর তিনি তার ধর্মনিরপেক্ষতা বিষয়ক ব্লগ পোস্টের জন্য সন্ত্রাসীদের কাছ থেকে প্রাণনাশের হুমকি পান এবং এই ঘটনার ফলে তিনি বর্তমানে পুলিশের সুরক্ষায় রয়েছেন।  জার্মানিতে পৌঁছানোর পর তিনি মধ্যপ্রাচ্যে নারীদের অধিকার দাবি করার জন্য প্রচারণা শুরু করেন, এই উদ্দেশ্যে সংগঠিত হন এবং বিক্ষোভে অংশ নেন এবং স্বাধীনতা ও লিঙ্গ সমতার প্রচারণার সমর্থনে আন্তর্জাতিক প্রচার মাধ্যম সংস্থা এবং সামাজিক যোগাযোগ মাধ্যমের সাথে কথা বলেন। Rebellious Women in Islam - The Event, Linkezeitung (Nov 27, 2016).  তিনি অনেক মিডিয়া সাক্ষাৎকার নিয়েছেন, বক্তৃতা দিয়েছেন এবং আন্তর্জাতিক সম্মেলনে অংশ নিয়েছেন, যার মধ্যে রয়েছে রিচার্ড ডকিন্স ফাউন্ডেশন, যেখানে তিনি তার ব্যক্তিগত জীবন নিয়ে আলোচনা করেছেন এবং ইরাকিদের জন্য বাক স্বাধীনতা এবং মত প্রকাশের স্বাধীনতার পক্ষে সওয়াল করেছেন।The roots of Islam extend from the Middle East to Europe, Richard Dawkins foundation, January 22, 2019 (in German).Rebellious women in Islam, Lecture by Worood Zuhair from Kerbela, The Central Council of Ex-Muslims, November 27, 2016 (in German).   বই     জুহাইর তার প্রথম বই নেকেড রেভলিউশন নামে প্রকাশের ঘোষণা করেন যা শীঘ্রই আরবি ভাষায় এবং পরে ইংরেজিতে প্রকাশিত হবে, তিনি বইটিকে "সাধারণের বাইরে" বলে অভিহিত করেন, তিনি তার নগ্ন বিপ্লব প্রচারণার পরে ঘোষণা করেন যে তিনি নারীদের বৌদ্ধিক বন্ধ মানসিক অবস্থা থেকে মুক্তি এবং শরীরের বিধিনিষেধ থেকে মুক্ত করার দাবি জানান। Taking revenge from the conservative society that stole my life by the name of religion, DW Arabia Channel (post by Al-hewar Al-Mutamadin in Arabic).   আরও দেখুন    হানা এডওয়ার  রানা আহমেদ  রাহাফ মোহাম্মদ  তারা ভাড়া   তথ্যসূত্র    বহিঃসংযোগ       বিষয়শ্রেণী:নারী মানবাধিকার কর্মী বিষয়শ্রেণী:নারী ব্লগার বিষয়শ্রেণী:এশিয়ায় নারীর প্রতি সহিংসতা বিষয়শ্রেণী:জীবিত ব্যক্তি বিষয়শ্রেণী:ইরাকি নারী অধিকার কর্মী বিষয়শ্রেণী:ইরাকি নারীবাদী বিষয়শ্রেণী:অজ্ঞেয়বাদী বা নাস্তিক্যবাদী প্রাক্তন মুসলিম বিষয়শ্রেণী:ইসলামের প্রাক্তন সমালোচক বিষয়শ্রেণী:নাস্তিক নারীবাদী বিষয়শ্রেণী:১৯৮৭-এ জন্ম বিষয়শ্রেণী:মানবাধিকার লঙ্ঘনের শিকার